บ.ร่วมทุนSCI-PF เซ็นสัญญาติดตั้งโซลาร์รูฟท็อป-ขายไฟให้”โกลโบ ฟู้ดส์”
"ที ยูทิลิตี้ส์" บริษัทร่วมทุน SCI-PF เซ็นสัญญาติดตั้งโซลาร์รูฟท็อป-ขายไฟให้ "โกลโบ ฟู้ดส์" ขนาดกำลังการผลิต 500 KW-1 MW คาดเริ่ม COD ในก.ย.60
11 ก.ค. 2560

บริษัท ที ยูทิลิตี้ส์ จำกัด (TU) ) ซึ่งเป็นบริษัทร่วมทุนระหว่าง บริษัท เอสซีไอ อีเลคตริค จำกัด (มหาชน) หรือ SCI และ บริษัท พร็อพเพอร์ตี้ เพอร์เฟค จำกัด (มหาชน) หรือ PF ได้ร่วมลงนามในสัญญาซื้อขายไฟฟ้ากับบริษัท โกลโบ ฟู้ดส์ จำกัด
โดย TU จะดำเนินการลงทุนติดตั้งและผลิตไฟฟ้าพลังงานแสงอาทิตย์ (โซลาร์รูฟท็อป) บนหลังคาโรงงานและขายไฟฟ้าให้กับบริษัท โกลโบ ฟู้ดส์ จำกัด ซึ่งมีขนาดกำลังการผลิต 500 กิโลวัตต์ (KW) ถึง 1 เมกะวัตต์ (MW) โดยมีบริษัท โซล่า เอ็กซ์เพรส จำกัด เป็นผู้รับเหมาติดตั้ง
ทั้งนี้ คาดว่าโครงการจะแล้วเสร็จพร้อมจ่ายไฟฟ้าเชิงพาณิชย์ (COD) ได้ภายในเดือน ก.ย.นี้ และยังมีอีกหลายโครงการที่รอติดตั้งเช่นเดียวกัน